**REFERAT FRA FAU – MØTE 22.11.18**

**TIL STEDE:**

Birgitte Skår 6c, Lena Schieldrop 3c, Frode Andre Svendsen 6a, Monica Sjåset 4c, Marianne Sætra 1a, Espen Bergan 7b, Elise Ødegård 5b, Tone Vold 2c, Vibeke Olsen 2a, Tone Tryland 5c, Hilde Solbakken 1c, Phuong Dang 1b, Umit Kalak (rektor) er tilstede i første halvdel av møte.

**INFORMASJON FRA REKTOR**

iPad:

Skolen er nå inne i en implementeringsfase. Alle lærere og elever på skolen skal på nyåret ta i bruk iPad som læringsverktøy.

Lærerne skal på kurs 3. og 4. januar.

Elevene får iPadene utlevert av skolen dagen før de skal på kurs. iPaden må da settes opp hjemme (før kurset). Informasjon om dato kommer fra skolen, og det blir gitt ut instruks for oppsett. Kontrakt for bruk av iPad sendes med hjem. Trening med elevene i bruk av iPad på skolen blir fra slutten av januar til midten av februar. Informasjonsskriv gis til foreldre i desember. Mer informasjon kommer i januar.

Det vil bli gitt opplæring i programmet OneNote til elever og foreldre i 4. trinn til 7. trinn. Dette programmet skal blant annet benyttes til lekser.

Det vil på lik linje bli gitt opplæring til elever og foreldre i 1. til 3. trinn, men disse trinnene skal benytte et annet program som heter Showbie.

Programmet Teams skal brukes som kommunikasjonskanal mellom lærere og elever (og muligens mellom skolen og foreldre).

Ønskede mål ved innføring av iPad:

* Læringen skal bli mer effektiv
* Samarbeidet mellom lærere økes. Bedre samarbeidskultur gir en delingskultur av læringsstoffet.
* Bedre vurderingskultur
* Tilpasset opplæring
* Elevene skal benytte iPadene som et godt læringsverktøy

Forskning viser at effekten av å innføre iPad handler om hvordan iPad som læringsverktøy brukes.

Resultater fra andre skoler viser at iPad som læringsverktøy har hatt en positiv effekt på lese- og skrivegleden hos elevene, spesielt blant gutter.

Rektor har fått henvendelser fra foreldre som handler om bekymringer knyttet til om innføring av iPad i skolen vil gjøre at barna får for mye tid foran skjermen.

Elevene skal fortsatt ha skriftspråk som fag. Dette er nedfelt i kunnskapsloven.

FAU diskuterte på forrige møte om det kunne være aktuelt å arrangere en temakveld for foreldre med iPad - skole som tema. Rektor mener at opplæringen som skolen skal gi foreldrene holder. FAU gjennomfører derfor ikke dette på nåværende tidspunkt.

**Annen informasjon fra rektor:**

* Gode resultater på 5. trinns nasjonale prøver i år.
* Det blir skøytebane på fotballbanen på skolen i vinter.
* Gymsalen kan lånes til klassefester og bursdager klassevis eller trinnvis.

**Betingelser for å låne gymsalen:**

Foreldre må stå ansvarlige for at alle av samme kjønn i samme klasse, eller hele klassen blir invitert. Det er enklest å låne gymsalen i ukedagene, men man kan og forespørre om å få låne i helgedagene.

Forespørsel om å få låne gymsalen sendes til skolen på mailadresse: sosk@lorenskog.kommune.no

Alle i FAU formidler dette til sine klasser.

**VERV; TRAFIKKSIKKERHET OG SYKKELOPPLÆRING**

Lena Schieldrop har påtatt seg ansvaret for å se på muligheter for å gi elevene undervisning i hvordan forholde seg til trafikken langs skoleveien.

Undersøke om det er mulig å samarbeide med skolen, kommunen og/eller trygg trafikk. Ser at det er behov for at elevene bevisstgjøres egen adferd, samt lærer seg regler som gående og syklende trafikant.

**PARKERING**

Ser at det at parkeringsplassen nærmest Mailand videregående skole er tatt bort kan by på parkeringsutfordringer ved samlinger på skolen, som for eksempel ved juleavslutning. FAU – repr. gir informasjon til foreldre om alternativ parkering; utenfor rådhuset, paviljongen/Kjenn bad, 3 timers gratis parkering på Metro senter.

**INNKJØP AV LEKER**

FAU bevilget penger til diverse leker. Skolen har sørget for innkjøp på bakgrunn av elevene sine ønskelister.

**INFORMASJONSDELING**

Det må undersøkes om FAU kan dele informasjon via hjemmesiden til skolen. Alle er ikke på Facebook.